**এখানে আকাশ নীল**

এখানে আকাশ নীল, দিগন্ত বিস্তৃত সবুজ ঘাস

সবই আমার ভালো লাগে।

তবু এইসব আজ বড্ড ফ্যাকাসে হয়ে আছে,

কোথাও নিঃশ্বাস নেওয়ার বাতাস নেই,

আমি চিৎকার করে কাঁদি, দেখি ঘুম ভাঙা চোখে

তুমি নেই পাশে।

আমি একা বসে আছি সবুজ ঘাসের বুকে।

এখানে আকাশ নীল, সোনালি রোদ চিকচিক করে

ছায়াময় বৃক্ষতলা,

এইসব আমার আর ভালো লাগে না।

একা একা সারাদিন ঘুরে ফিরে নিজ ছায়ার সাথে কথা বলে-

কাটেনা সময় আর।

লাগে না ভালো।